ועדת הכספים, כנסת 20, פרוטוקול מספר 986, 2018-03-07 09:50

משה גפני: בוקר טוב, אני מתכבד לפתוח את ישיבת ועדת הכספים.

משה גפני: אני מודה לחבר הכנסת מיקי לוי, שהיינו עכשיו שנינו בוועדת החוקה על השימוש במזומן, על שהוא הביא לי את עיתון גלובס, שכתוב שם בשם שי באב"ד - - -

מיקי רוזנטל: שקנו אותך במזומן.

משה גפני: לא קנו אותי, לא במזומן ולא באשראי.

משה גפני: הוא אומר בעיתון, ציטוט, שאני עיכבתי בוועדת הכספים את השימוש במזומן במשך שנתיים.

משה גפני: ביקשתי עכשיו מירח שיוציא הודעה.

משה גפני: אתמול היה דיון עם שי באב"ד בוועדת החוקה.

משה גפני: שאלתי את אנשי האוצר למה אתם מביאים את זה עכשיו בצורה כזאת, הרי זה חוק רציני וצריך לדון עליו ברצינות.

משה גפני: זה היה פה שנתיים.

משה גפני: אומר ניסן סלומינסקי: אל תאשים אותם, אני עיכבתי את זה – ככה הוא אמר אתמול בוועדה – במשך שנתיים, בגלל שדרשתי מבנק ישראל מכשירים שאם אנשים משתמשים במקום במזומן בדברים אחרים, בכרטיסים וכולי – ולא היה את זה.

משה גפני: ולפי דעתי גם עכשיו אין את זה.

משה גפני: והולך מנכ"ל משרד האוצר ואומר לעיתון הבוקר שאני מעכב את זה במשך שנתיים.

משה גפני: מה היית עושה במקומי, מיקי?

מיקי רוזנטל: תקשיב, אני בשבוע האחרון שמעתי איזה 90 פוליטיקאים מתראיינים – ושניים אמרו אמת.

מיקי רוזנטל: אני לא אגיד איזה שניים.

משה גפני: זה דבר חמור.

משה גפני: מותר לך להגיד שאני נגד, אבל.

משה גפני: ..

משה גפני: אני הסכמתי להעביר את החוק הזה, אמרתי.

משה גפני: אגב, אם זה היה בוועדת הכספים החוק הזה היה עובר מסודר, נורמלי, היינו עושים בו שינויים.

משה גפני: זה היה עובר מסודר, ולא שמגיעים ברגע האחרון, עם התקציב על הראש וכל מה שנלווה לזה, כל המשברים הקואליציוניים וכולי.

מיקי רוזנטל: נו, אז מה אתה אומר?

מיקי רוזנטל: אין לך מה לדווח לנו?

מיקי רוזנטל: דבר איתנו במונחים של סיכויים.

משה גפני: כרגע אין פתרון למשבר.

משה גפני: אם היו נכנסים לעניין... הרי כל העולם יודע, ואנחנו גם אמרנו את זה, אנחנו לא מסתירים את זה: אנחנו סבורים שלומדי תורה במדינה יהודית.

משה גפני: ..

משה גפני: מי שבאמת תורתו אומנותו צריך כל עוד שהוא לומד, לקבל דחייה.

משה גפני: כולם ידעו את זה, אמרנו את זה בכל קואליציה, גם כשדיברנו עם מפלגת העבודה דאז.

משה גפני: כולם יודעים את זה.

משה גפני: עכשיו, בג"ץ פסל את זה, וצריך לשבת מחדש ולהכין את זה, וזה דבר שלוקח קצת זמן.

משה גפני: אבל להפוך את זה למצב שהוא בלתי פתיר זה פשוט לעשות צחוק מכל המערכת הציבורית במדינת ישראל.

משה גפני: אפשר להגיד, אנחנו לא רוצים, אתם, החרדים, לא לגיטימיים.

משה גפני: בסדר, אז שלא ייקחו אותנו לקואליציה.

משה גפני: אבל המצב עכשיו בלתי פתיר?

משה גפני: אני בעשר דקות פותר את הבעיה.

משה גפני: עשר דקות, לא צריך יותר.

מיקי רוזנטל: מי לא רוצה לפתור אותה לדעתך?

מיקי לוי: ראש הממשלה.

משה גפני: לא יודע, אין לי מושג.

משה גפני: אבל הוא פתיר לחלוטין.

משה גפני: דיברה אתמול איתי איילת שקד מוושינגטון.

מיקי רוזנטל: נו, הייתה איזו הצעה של איילת שקד.

משה גפני: אבל אני עד לרגע זה לא ראיתי אותה.

מיקי רוזנטל: שיעשו בטרומית את ההצעה עם התיקונים שדרש בג"ץ ב - - -

משה גפני: כן, בסדר, זה פתיר.

מיקי רוזנטל: רגע, לא קיבלתם הצעה כזאת?

משה גפני: לא.

מיקי רוזנטל: אה, אז זה היה רק תאורטי?

משה גפני: אני דיברתי עם אריה דרעי מקודם, וגם הוא לא קיבל.

מיקי רוזנטל: טוב, אז באמת נצטרך לדון ברצינות בתקציב הבחירות.

מיקי רוזנטל: זה מחליק טבעי לדיון שלנו.

<אורלי עדס: אבל אולי כדאי לציין שכל הדיונים על תקציב 2019 נקבעו מראש, ללא קשר לאירוע.

מיקי רוזנטל: כן, אנחנו יודעים, יש מועד בחוק.

מיקי רוזנטל: או, הנה, גפני, אתה רוצה להיכנס בו עכשיו?

<שי באב"ד: הוא נכנס בי כל יום.

משה גפני: תגיד לי, אתה אמרת לגלובס שאני עיכבתי שנתיים בוועדת הכספים - - - ?

<שי באב"ד: אני לא דיברתי עם גלובס מילה על החוק הזה.

משה גפני: הם מצטטים את שי באב"ד - - -

<שי באב"ד: לא, הם לא מצטטים אותי בזה.

<שי באב"ד: הם ציטטו אותי בדברים שאמרתי בוועדה – שככל שלא - - -

משה גפני: לא, הם אומרים ששי באב"ד, מנכ"ל משרד האוצר - - -

<שי באב"ד: לא.

משה גפני: אתמול ניסן אמר שהוא עיכב את זה.

משה גפני: זה לא היה אצלי בכלל.

<שי באב"ד: קודם כול, ציטטו אותי מדבריי בוועדה - - -

משה גפני: מה, שר האוצר מרוגז עליי על זה שדיברתי על ליל הסדר?

משה גפני: זה היה בכלל בהקשר אחר.

משה גפני: אז אני לא צריך להיות מרוגז עליך?

<שי באב"ד: קודם כול, אני לא אמרתי.

משה גפני: אז תגיד להם שלא אמרת.

<שי באב"ד: דבר שני, לשני יו"רים יש תרומה משמעותית לעיכוב החוק: אחד שניסה למשוך את זה חזרה לוועדה שלו, ובגלל זה גם הקימו ועדה משותפת ובגלל זה זה התעכב – מעניין מי היו"ר הזה; ויו"ר שני, שעיכב את זה בתוך הוועדה.

<שגית אפיק: הפוך, זה עבר אלינו מוועדת הכנסת.

<שי באב"ד: בהתחלה העבירו את זה אליו, ואז הוא רצה למשוך את זה אליו חזרה.

<שגית אפיק: לא, זה עבר אלינו מוועדת הכנסת, והייתה רוויזיה.

<שי באב"ד: לא, זה ישב אצלו.

משה גפני: לא, זה עבר אליי.

משה גפני: הייתה רוויזיה.

משה גפני: אתם רציתם אצל ניסן.

<שגית אפיק: אתם רציתם שזה יעבור לניסן.

<שי באב"ד: כי זה היה אצלך שנתיים ולא התקדם.

משה גפני: זה לא היה אצלי.

<שגית אפיק: זה היה בוועדת הכנסת.

<שי באב"ד: שנתיים.

<שגית אפיק: כן.

משה גפני: אבל ניסן אמר אתמול: אני עיכבתי את זה, מכיוון שדרשתי מכשירים מבנק ישראל.

משה גפני: וזו דרישה צודקת, דרך אגב.

<שי באב"ד: הוא יכול עכשיו להתקדם שם?

משה גפני: למה אתה שואל אותי?

משה גפני: אני לא... כשיהיו פתרונות לבעיות.

<שגית אפיק: נתתם פתרונות?

<שי באב"ד: נתתי לו את כל הרשימה של כל הפתרונות.

<קריאות: - - - (שתי דקות הפסקה בלתי מוכרזת).

משה גפני: אנחנו עוברים לסעיף הראשון על סדר היום - - -

אחמד טיבי: גפני, אני רוצה לדעת אם להתכונן או לא להתכונן לבחירות.

משה גפני: אמרתי קודם.

משה גפני: אני לא יודע.

מיקי לוי: זה לא יהיה לפני יום ראשון.

משה גפני: בדיוק.

משה גפני: רק אז ראש הממשלה חוזר.

מיקי רוזנטל: שמעתי שהממשלה רוצה להטיל מס גם על החלומות.

מיקי רוזנטל: שמעת על זה?

מיקי רוזנטל: לא על כל חלום, אבל יהיה מס גם על חלומות.

מיקי רוזנטל: הבן אדם שולח פיס עכשיו, זוכה באלף שקל, וגם על זה רוצים - - -

משה גפני: אנחנו נגיע לזה.

<קריאות: - - -

מיקי רוזנטל: טוב, גפני, אפשר להתחיל לעבוד?

משה גפני: תקציב ועדת הבחירות המרכזית.

משה גפני: .. שי, אתה תהיה פה על הסעיף השני?

<שי באב"ד: מה זה הסעיף השני?

משה גפני: מס הכנסה.

<שי באב"ד: הנקודות זיכוי?

מיקי רוזנטל: לא, על ההגרלות.

מיקי רוזנטל: תביאו הצעה אחרת, אנחנו לא מעבירים את זה.

מיקי לוי: נכון, זה לא יקרה.

משה גפני: רגע, עוד נגיע לזה.

<שי באב"ד: - - -

מיקי רוזנטל: לא, לא, זה לא שייך - - -

מיקי לוי: על ה-35% היינו איתך, אבל עכשיו אתה רוצה להוריד את זה ל-10,000?

מיקי לוי: יש גבול.

מיקי רוזנטל: אתה לא יכול להטיל מס על חלומות של אנשים, נו, באמת.

משה גפני: חבר'ה, לא לפני הזמן - - -

<קריאות: - - -

משה גפני: רבותיי, מיקי, אפילו אצל ניסן סלומינסקי לא מפריעים ככה.

משה גפני: אני עובר לתקציב ועדת הבחירות המרכזית לבחירות לכנסת ה-21 ולשנת 2019.

משה גפני: עורכת הדין אורלי עדס, מנהלת ועדת הבחירות המרכזית, בבקשה.

<אורלי עדס: בוקר טוב, אדוני.

<אורלי עדס: מונחת לפניכם הצעת התקציב שהיא גם לבחירות לכנסת ה-21 וגם לפעילות השוטפת של ועדת הבחירות במהלך כל השנה.

<אורלי עדס: בהתאם לסעיף 134 לחוק הבחירות ועדת הכנסת קובעת את התקציב של הוועדה, בהתאם להצעת ועדת הבחירות המרכזית.

<אורלי עדס: התקציב הזה נדון כבר בשלושה פורומים שונים בוועדת הבחירות: ועדת כספים, נשיאות ומליאה – 30 חברי ועדת הבחירות, בראשותו של השופט חנן מלצר – והיא אושרה.

<אורלי עדס: מספר הערות מקדימות.

<אורלי עדס: ההצעה שמונחת לפניכם כוללת צמצום במספר סעיפי התקציב.

<אורלי עדס: התחלנו בזה כבר בשנת 2017, בהתאם לתכנית "חריש עמוק" של משרד האוצר, כפי שנעשה בתקציב המדינה.

<אורלי עדס: בעמודים 5 ו-6 יש טבלה שממחישה את הצמצום, למי שמעוניין לראות את הפירוט.

<אורלי עדס: ככלל, ההצעה שמונחת לפניכם כוללת את מרב הצרכים שנדרשים לוועדת הבחירות לקיום מערכת בחירות בהתאם להוראות הדין, והיא נועדה לתת מענה אפשרי לכל תרחיש שאנחנו יכולים להעלות על דעתנו.

<אורלי עדס: תמיד ייתכנו מקרים שלא נתנו את דעתנו עליהם, ולשם כך יש לזה הוראות.

<אורלי עדס: אני מזכירה לכם שכשהכנו את התקציב לא היינו מצויים בהתרחשויות של הימים האחרונים, והתפיסה היא שכרגע מבחינתנו הצעת התקציב הזו בנויה לפי כל הצרכים והדרישות לבחירות שיתקיימו במועדן, נובמבר 2019.

<אורלי עדס: ואכן ניסינו לחשוב על כל דבר אפשרי.

מיקי רוזנטל: אם הבחירות יוקדמו וייערכו בעוד שלושה חודשים למשל, מה המשמעות של זה מבחינת התקציב?

<אורלי עדס: למיטב הבנתי התקציב הזה נכנס לתוקף מיד, והוא יחול גם על הבחירות, במידה שיתקיימו.

<אורלי עדס: זה כמו כאשר מקדימים את מערכת הבחירות בזמן שאנחנו נמצאים על תקציב שוטף, שעומד על 19 מיליון שקל.

<אורלי עדס: במקרה כזה באים לוועדת הכספים של הכנסת ומבקשים תקציב מיוחד לבחירות, והאוצר מעמיד את התקציב.

<אורלי עדס: הפעם אנחנו נמצאים בסיטואציה יותר טובה, כי יש כבר את המסגרת התקציבית.

משה גפני: השאלה ששואל חבר הכנסת רוזנטל וגם אני חשבתי עליה היא כזאת.

משה גפני: התקציב של 283 מיליון כולל גם בחירות?

<אורלי עדס: כן, בוודאי.

משה גפני: והתקציב הקודם, שלא היה בתוך 2019 את הבחירות במועדן, כלל גם הוא בחירות?

משה גפני: אפילו שלא היו בחירות באותה שנה.

משה גפני: למשל ב-2016.

<אורלי עדס: ב-2017 ו-2018 מדובר בתקציב שוטף, 19 מיליון שקל.

משה גפני: ואם היו קורות בחירות?

מיקי רוזנטל: אם הבנתי נכון, אם היו קורות בחירות אז הייתם באים לוועדה, מבקשים תקציב מיוחד - - -

<אורלי עדס: כן.

משה גפני: ועכשיו אם יוקדמו הבחירות כבר לא תבואו, נכון?

<אורלי עדס: נכון, כבר לא נצטרך לבוא, כי התקציב הזה כבר נושא את הכותרת "תקציב ועדת הבחירות לבחירות לכנסת ה-21 ולמהלך שנת 2019".

<שגית אפיק: אבל הוא ייכנס לתוקף ב-1 לינואר 2019, אבל מה אם הבחירות יהיו ב-2018?

<אורלי עדס: בהנחה שהוועדה כאן תאשר את התקציב הזה, היא אישרה את התקציב הזה מהותית, ועכשיו אגף התקציבים יצטרך למצוא את המקור התקציבי להעמיד את הכסף הזה ל-2018, כמו שהוא עושה תמיד כשמקדימים בחירות.

משה גפני: ואז אתם צריכים לבוא לפה?

<אורלי עדס: לא.

<אורלי עדס: אגף התקציבים יצטרך לבוא, כי הוא יצטרך לעשות העברות תקציביות.

<אורלי עדס: חשוב שתבינו שתקציב בחירות הוא תקציב מאוד לא ודאי, זה תקציב שרוב סעיפיו מבוססים על הערכות, כי להבדיל ממשרדים אחרים, שיודעים למשל מה עלות החזקת המבנה הזה או ההוא – למשל, הכנסת יודעת את עלות החזקת המבנה שלה ויודעת לתקצב אותו בכל שנה – אנחנו לא יודעים איזה מבנים - - -

מיקי רוזנטל: הכנסת זה לא דוגמה הכי טובה; 350 מיליון שקל העברות מתקציב לתקציב.

<אורלי עדס: להבדיל מדוגמה כזו, אנחנו שוכרים 19 משרדים, מטות, לוועדות האזוריות.

<אורלי עדס: אנחנו נשכור אותם רק כשיהיו בחירות, ואנחנו לא יודעים לומר מה העלויות המדויקות באותה עת, אנחנו לא יודעים האם אלה יהיו מבנים שיכללו את כל ההוצאות או לא.

<אורלי עדס: לכן, בהערכות התקציביות שלנו אנחנו יוצאים מתוך נקודת הנחה שצריך את המקסימום, אבל אם נמצא מבנה ששייך למדינה ולכן לא משלמים עליו שכירות, הביצוע לא יהיה בהכרח מלא.

<אורלי עדס: זה מסביר את הפערים בין - - -

משה גפני: אורלי, יש לך הערה לגבי גובה התקציב?

<אורלי עדס: כן.

<אורלי עדס: המסגרת התקציבית המבוקשת שלנו היא 283 מיליון שקל.

<אורלי עדס: בטעות אגף התקציבים תקצב אותנו בספר התקציב, בספר הכחול, ב-227 מיליון למיטב זיכרוני - - -

<שגית אפיק: 269.

<שגית אפיק: 269, 227.

<אורלי עדס: 227, 269.

<אורלי עדס: אני שוחחתי עם הרפרנטית - - -

משה גפני: לא הבנתי מה זה המספרים האלה.

מיקי רוזנטל: זה הטעות בכחול.

<אורלי עדס: יש כאן טעות, ואגף תקציבים יגיש דפי החלפה לקראת הקריאה השנייה והשלישית, והמסגרת תתוקן.

משה גפני: מה זה 269?

<שגית אפיק: 227,269.

משה גפני: אה, הבנתי, זה רק הכסף הקטן.

משה גפני: אורלי, בבקשה.

<אורלי עדס: יוגשו תיקונים במסגרת דפי ההחלפה לקריאה שנייה ושלישית, ושם זה יתוקן.

משה גפני: מי נמצא פה מאגף התקציבים?

<מעיין ספיבק: מעיין ספיבק.

משה גפני: כן?

<מעיין ספיבק: מה השאלה?

משה גפני: אני רוצה לדעת, התקציב של 283 שמגישה ועדת הבחירות המרכזית, הוא לא בהתאם למה שאתם תקצבתם בספר הכחול - -

<מעיין ספיבק: נכון.

משה גפני: - - יש בסביבות 60 מיליון שקל פחות.

משה גפני: האם אתם מודעים לעניין הזה?

מיקי רוזנטל: האם זה באמת טעות סופר?

<מעיין ספיבק: אנחנו מודעים.

<מעיין ספיבק: אנחנו בעצם מקבלים את התקציב מוועדת הבחירות המרכזית לפי הדרישות של הוועדה.

<מעיין ספיבק: התקציב הזה התקבל כשהיינו כבר לתוך הפרוצדורה הפנימית לאישור התקציב, ולכן לא עודכן.

<מעיין ספיבק: לאחר שהתקציב הוגש נפגשתי עם אורלי, היא הסבירה לי את התקציב, והוא מאושר על ידכם בכל מקרה.

משה גפני: רגע, אם נביא את התקציב לשנת 2019, נצטרך כנראה להביא אותו בשבוע הבא.

משה גפני: אם נביא אותו.

משה גפני: אני עוד לא בטוח מה מביאים ומה לא מביאים.

משה גפני: אבל זה לא נוגע לנושא המקצועי.

משה גפני: מבחינה מקצועית, אם אנחנו נאשר היום את ה-283 מיליון אתם תצטרכו לשנות בדפים של התקציב שאתם מביאים לפה, ביום ראשון אני מניח, גם את זה.

משה גפני: אכן תשנו את זה?

<מעיין ספיבק: התשובה היא כן.

<שגית אפיק: את יכולה לחדד את העניין של בחירות ב-2018?

<שגית אפיק: איך תמצאו את המקור התקציבי לזה?

<מעיין ספיבק: השאלה על מציאת המקור התקציבי היא שאלה שנצטרך לענות עליה כשנגיע לנקודה.

<שגית אפיק: אבל אתם לא תעבירו אחורה מ-2019 ל-2018, נכון?

<מעיין ספיבק: נכון, אני לא מכירה טכניקה כזאת.

<אורלי עדס: אני יכולה לעזור כאן.

<אורלי עדס: להזכירכם, מאז שנת 88' שום מערכת בחירות לא התקיימה במועד שלה.

<אורלי עדס: זאת אומרת שבכל פעם שבאנו לכאן, לוועדת הכספים, לא היה במסגרת תקציב המדינה של אותה שנה תקציב ייעודי לבחירות.

<אורלי עדס: ולכן באנו, ואגף התקציבים הוציא ממקורות שונים והעביר.

מיקי רוזנטל: מזיכרון אני אומר לך שב-2015 לקחו מהרזרבה.

<אורלי עדס: הפעם אנחנו במצב הרבה יותר טוב, כי בגלל הטעות יש כבר 227 מיליון ורק חסר סכום קטן יחסית שעוד צריכים להשלים אותו.

<אורלי עדס: לא תהיה שום בעיה לעשות זאת.

משה גפני: מיקי, בבקשה.

מיקי רוזנטל: יש לי שאלה לגבי קלפיות נגישות.

מיקי רוזנטל: אני רואה שיש לכם תמיכות, בפעם הראשונה, לעמותה להסעת מוגבלים, שזה דבר מבורך.

מיקי רוזנטל: אבל העניין של קלפיות נגישות – זה תמיד סוגיה.

<אורלי עדס: למה?

מיקי רוזנטל: כי יש קלפי אחת נגישה על כל 20 או 25 קלפיות.

מיקי רוזנטל: אגב, נגישות זה לא רק יכולת של אדם נכה אורתופדית להגיע, אלא גם לעיוורים, חירשים, שיש אדם במקום שמנחה אותם ועוזר ומסייע להם.

מיקי רוזנטל: אני לא רואה את זה בתקציב.

מיקי רוזנטל: אולי זה חלק מהתקציב השוטף?

מיקי רוזנטל: תסבירי לנו, כי העניין של הנגישות הוא מאוד דרמטי.

<אורלי עדס: הנושא של נגישות הציבור לבחירות, ובפרט אנשים מוגבלים בניידות, הוא נושא שוועדת הבחירות לקחה על עצמה כבר מספר שנים כנושא מרכזי, והוא מוטיב שמלווה את עבודת הוועדה לאורך כל הדרך.

<אורלי עדס: אף על פי שזה לא מתפקידנו אלא תפקידו של משרד הפנים לאתר את מקומות הקלפי, אנחנו הקמנו צוות במטה השוטף שעוסק כל ימות השנה, בתכנית עבודה סדורה, באיתור מקומות קלפי נגישים.

<אורלי עדס: יש צוות של שני אנשים שמסתובב בכל הארץ, בכל מבני הציבור.

<אורלי עדס: וגם, כל אחד מאיתנו בודק למשל הקמה של שכונות חדשות, התרחבות של שכונות, הקמת מבני ציבור חדשים.

<אורלי עדס: למשל, אני הייתי לא מזמן בעפולה וראיתי במקרה את רובע יזרעאל העצום שבנו, אז מיד נשלח הצוות לשם, כי מצאנו שם מבני ציבור לטובת האנשים.

<אורלי עדס: מטבע הדברים כל מבני הציבור שאנחנו משתמשים בהם - - -

משה גפני: מה היעד שלכם?

משה גפני: לאן אתם רוצים להגיע?

משה גפני: אני מבין שלא תהיה אפשרות שכולם יהיו נגישים, אבל כמה אתם רוצים שכן יהיו נגישים?

<אורלי עדס: היעד שאנחנו הצבנו לעצמנו הוא שכל הקלפיות במדינת ישראל יהיו נגישות.

מיקי רוזנטל: זה לא יקרה בבחירות הקרובות.

<אורלי עדס: נכון, זה תהליך.

מיקי רוזנטל: שאלתי הייתה כמה קלפיות מוגדרות אצלכם עכשיו כנגישות מתוך סך הקלפיות, גם באחוזים וגם במספרים.

<אורלי עדס: יש לנו כ-2,500 קלפיות נגישות מתוך כ-10,500.

<אורלי עדס: אבל אני רוצה להדגיש פה דבר אחד: ש - - -

משה גפני: זאת אומרת שרבע נגיש?

<אורלי עדס: כן, 25% בערך.

<אורלי עדס: אבל יותר מ-25% מהריכוזים נגישים.

<אורלי עדס: כי קלפי נגישה נמצאת בריכוז, ויותר מ-50% מהריכוזים כבר נגישים.

מיקי רוזנטל: אם אדם גר למשל בשער הנגב, האם תהיה במרחק סביר מביתו, חמישה או עשרה ק"מ נניח, קלפי נגישה?

<אורלי עדס: בתקווה שיש באותו מקום מבני ציבור שמתאימים להצבת קלפי נגישה.

<אורלי עדס: אתם צריכים להבין, ועדת הבחירות היא לא בעלת המבנים, אנחנו בסך הכול מתארחים אחת לארבע שנים ליום אחד, ומצפים מאיתנו - - -

מיקי רוזנטל: אבל מה לעשות, מימוש זכות דמוקרטית זה יותר מנגישות יום-יומית.

<אורלי עדס: אז אני רוצה לספר לך מה עשינו אף על פי שאנחנו לא בעלי המבנים.

<אורלי עדס: אנחנו יזמנו החלטת ממשלה בשנת 2016 שמטרתה להנגיש ככל האפשר מקומות קלפי.

<אורלי עדס: בעקבות כל החקיקה החדשה ראינו שהרשויות לא בהכרח מקדמות את העניין של הנגשת מבנים ציבוריים - -

מיקי רוזנטל: אנחנו עובדים על זה קשה.

<אורלי עדס: - - אז אנחנו, מתקציבנו הקטן יחסית לשנה שוטפת, עשינו פרויקט יחד עם משרד הפנים; תקצבנו שלושה מיליון שקל, שנפרסו על פני שנתיים, ופנינו לכל הרשויות והמועצות האזוריות ואמרנו להן שיש לנו תקציב ייעודי להתאמות קלות לצורך הצבת קלפיות נגישות.

<אורלי עדס: לא לפי תו תקן של נגישות, אלא יש לנו תו תקן משלנו, שהתייעצנו עליו לגבי הקלפיות.

<אורלי עדס: אמרנו להן: אנחנו נממן לכן עד סכום מסוים תיקונים שיאפשרו הצבת קלפי נגישה, למשל הוספת רמפה, מעקה וכו'.

משה גפני: אורלי, אני רוצה להשלים את החלק של הנגישות.

משה גפני: אתם לא בעלי הבית של המוסדות האלה, וכפי שאמרת, אתם באים להתארח פעם בארבע שנים.

משה גפני: אבל התפקיד המרכזי שלכם זה לאפשר לכל האוכלוסייה להצביע.

משה גפני: יש אנשים שאינם יכולים להגיע לקלפי, בגלל בעיות נגישות.

משה גפני: אתם צריכים להקדיש לעניין הזה תקציב - - -

<אורלי עדס: זה מתוקצב כך.

משה גפני: רגע, רגע.

מיקי רוזנטל: אני לא ראיתי סעיף כזה.

<אורלי עדס: זה חלק מהפעילות השוטפת.

משה גפני: רגע, מיקי.

משה גפני: יש לו שני חלקים.

משה גפני: חלק אחד שבעיר גדולה או עיר רגילה, מתוך כך וכך קלפיות, אחת מהן תהיה נגישה.

<אורלי עדס: בוודאי.

מיקי רוזנטל: לפחות אחת.

משה גפני: רגע, רגע.

משה גפני: לפחות אחת, כמובן.

משה גפני: אבל יש גם מקום כמו שער הנגב, מועצה אזורית - - -

<אורלי עדס: שם הבעיות הגדולות.

מיקי רוזנטל: בסדר, אבל אנחנו רוצים פתרונות.

משה גפני: תני לי להשלים.

משה גפני: דיברנו על הערים, ששם צריך אחת מתוך כמה שיהיו נגישות.

משה גפני: ויש מקומות שבהם גם אם תעשי אחת מתוך חמש, הנכה לא יוכל להגיע, כי המרחקים גדולים.

משה גפני: ולכן צריך גם קריטריון שמדבר על כך שכאשר המרחק הוא גדול.

משה גפני: ..

משה גפני: כלומר, זה לא צריך להיות רק קריטריון של אחת מחמש קלפיות, כי יכולה להיות רק קלפי אחת רלוונטית, בגלל המרחק.

משה גפני: לכן אלה שני הקריטריונים שצריכים להיות אצלכם מוטיב מרכזי.

משה גפני: שתדעו שאם אתם רוצים סימפטיה של ועדת הכספים לוועדת הבחירות המרכזית – ויש סימפטיה – זה הנושא הזה.

<אורלי עדס: אני רוצה להגיד עוד שני דברים קטנים.

<אורלי עדס: אחד, דווקא בגלל שבמועצות האזוריות הנקודה הזאת היא הרבה יותר בעייתית, כי יש מושבים שבית העם לא מתאים וכו', אני הנחיתי בדיוק לפני כחודש ימים להקדים את התקצוב לסיוע להנגשת המבנים - - -

מיקי רוזנטל: וזה יישאר אחר כך גם למטרות אחרות.

<אורלי עדס: כן, כן, המטרה היא שזה ישמש לכל ימות השנה, לא רק לנו.

מיקי רוזנטל: יש עוד בעיות לא פתורות בעניין הזה?

מיקי רוזנטל: זאת אומרת, אם אנחנו נאשר לכם עוד נניח שלושה מיליון שקלים זה יגמור את כל הבעיות, או שאתם מסתפקים בתקציב הזה?

מיקי רוזנטל: כי אחר כך את התלונות אני מקבל.

<אורלי עדס: אנחנו מסתפקים, ואני מדגישה שנעשה כמיטב יכולתנו גם להחזיר - - -

מיקי רוזנטל: אני כתובת להרבה נכים בהרבה מאוד סוגיות, ואני מקבל את התלונות.

<אורלי עדס: אז אני אספר לך.

<אורלי עדס: אם פונים אליך לגבי מוגבלי ראייה – אז הקמתי צוות לגבי מציאת אמצעי עזר להצבעה למוגבלים בראייתם.

<אורלי עדס: הוצאנו קול קורא לציבור, קיבלנו פניות ואנחנו בוחנים את כל האפשרויות.

מיקי רוזנטל: בהצלחה לכם.

משה גפני: תודה.

משה גפני: רבותיי, ועדת הבחירות המרכזית, עורכת דין אורלי עדס, מנכ"לית ועדת הבחירות, הגישה תקציב לבחירות לכנסת ה-21 ולמהלך שנת 2019 ואנחנו נדרשים לאשר את התקציב הזה.

משה גפני: אני ממליץ לאשר את זה.

משה גפני: מי בעד אישור התקציב?

מיקי לוי: רגע, יש לי הערה.

מיקי לוי: שיהיה רשום בבקשה בפרוטוקול שעוד הפעם האופוזיציה הצילה את הקואליציה.

מיקי רוזנטל: אין להם חיים בלעדינו.

מיקי רוזנטל: אולי באמת אנחנו צריכים לחשוב מה עושים, אולי לא צריך להציל אותם תמיד.

מיקי רוזנטל: אבל לא בעניין הזה.

מיקי לוי: ב-70% מההצבעות אנחנו פה לבד.

משה גפני: מי בעד אישור תקציב ועדת הבחירות המרכזית לבחירות לכנסת ה-21 ולמהלך שנת 2019?

משה גפני: מי נגד?

משה גפני: מי נמנע?

משה גפני: בעד אישור התקציב – פה אחד

משה גפני: התקציב אושר, בעזרתם האדיבה של חברי האופוזיציה.

<אורלי עדס: תודה רבה.

מיקי לוי: בהצלחה לכולנו.